قیرغیزستان, تورک اسلام تاریخی نینگ کتته شاعری, عالمی و متفکری بولگن یوسف خاص حاجب تامانیدن یازیلگن قوتادغو بیلیگ سیاست نامه سی نینگ یازیلیشی نینگ 950 ییللیگی مناسبتی بیلن بولیب اوته دیگن خلق ارا کنفرانس گه میزبانلیک قیله دی.
قیرغیزستان نینگ فرهنگ و توریزم وزیری عظمت جامانقلوف نینگ اوشبو خصوصده خلق ارا تورک ادکادمیسی نینگ باشلیغی پروفیسر درهان قیدیرعلی بیلن صحبت قیلگن لیگی بیلدیریلدی.
جمهوررئیس سورونبای جِیَنبیکوف تامانیدن هم قبول قیلینگن قیدیرعلی نینگ اوشبو کنفرانس و تورک اکادمیسی نینگ کیله جک ده گی ریجه لری باره سیده معلومات بیرگن لیگی معلوم قیلیندی.
جینبیکوف, تورک اکادمیسی نینگ تورک تاریخی و فرهنگی بیلن قطارده, تورکی خلق لرنینگ مهم شخصیت لری باره سیده هم کنفرانس لر و سمینار لر اوتکزیاتگن لیگی گه دقت قره ترایکن, خلق ارا قوتادغو بیلیگ کنفرانسی نینگ جوده یخشی بولیب اوتیشی نی امید ایتیاتگن لیگی نی بیلدیردی.
بیر مینگ ییل آلدین قیرغیزستان توپراق لریده مقدس اسلام دینی گه مشرف بولیب خوددی شوو ییرنینگ اوزیده حاکمیت قیلگن بیرینچی تورک دولتی دن عبارت قاره خانلیک لر دوریده دنیا گه کیلگن و کاشغرده وفات ایتگن یوسف خاص حاجب, قوتادغو بیلیگ ناملی سیاست نامه و نصیحت نامه نی یازگن.
حادثه پایتخت تاشکینت ده یوزبیرگن
